Детска градина „Пролет”, град Сандански

Раздел І
Кандидатстване
Чл.11. Свободните места за прием на деца в първа възрастова група за новата учебна година се публикуват на интернет страницата на детските градини и се обявяват на видно място в съответните детски градини в срок не по-късно от 31 март на текущата година.
Чл. 12.(1)График на сроковете за организиране и провеждане на приема се публикува на интернет страницата на детските градини и се поставя на видно място в съответните детски градини в срок не по-късно от 31 март на текущата година.
	(2) Графикът за прием и записване на децата в детските градини включва: - Изготвяне от директора на детската градина заповед за назначаване на комисия по прием на деца в детската градина.
· Подаване на заявления за прием в детската градина – от 1 юли до 31 юли на текущата година – Приложение № 1;
· Изготвяне на протокол, утвърден от директора, с класираните заявления, отговарящи на изискванията за прием в детската градина – до 10 август  на текущата година;
· Изготвяне и утвърждаване на списъците с класираните деца при реализирания прием в детската градина на първи етап на класиране – до 20 август  на текущата година;
· Записване на детето в детската градина чрез подаване на декларация по образец – Приложение № 2 – до 30 август на текущата година;
· Обявяване на незаетите места след първи етап на класиране – до 3 септември на текущата година;
· Попълване на незаетите места след първи етап на класиране – до 5 септември  на текущата година;
· Изготвяне и утвърждаване на списъците с приетите деца при реализирания прием в детската градина на втори етап на класиране – до 10 септември на текущата година;
· Попълване на незаетите или освободени места в групата/те на детската градина – до 11 септември на текущата година; 
· Обявяване на списъците с новоприетите деца в детската градина на видно място и на сайта на Община Сандански – на 11 септември на текущата година;
· Директорите на детските градини на 11 септември представят на хартиен носител в Дирекция  „Образование, култура, спорт и социално дело” при Община Сандански списъци на приетите деца в първа възрастова група. 
(3) Отговорност на родителите е да следят информацията за приема на децата и да спазват сроковете и процедурите за кандидатстване, класиране и записване на децата в детските градини.
Чл. 13.(1) Кандидатстването се осъществява от родител/настойник на детето, който носи отговорност за достоверността на подадената информация.
(2) Кандидатите подават заявление до директора на детската градина по образец - Приложение № 1 към настоящата Наредба.
(3) Заявлението се подава до директора на детската градина и важи при кандидатстване за всички детски градини на територията на Община Сандански.
(4) Към заявлението се прилагат копия на необходимите документи съгласно чл. 16, ал.1. Оригиналите се представят само за сверяване на данните и се връщат на притежателя.
Чл. 14. Приемът на документите за кандидатстване се извършва от директора на детската градина или от упълномощено с негова заповед лице. Приетите документи се завеждат с пореден входящ номер в деловодната система на детската градина.
Чл. 15. Срокът за подаване на документите е в периода от 1 юли до 31 юли или съответно от първия до последния работен ден от месец юли  на текущата година. 



Раздел ІІ
Класиране
Чл. 16.  Класирането на децата в първа възрастова група се извършва по следните критерии, носещи определен брой точки:
	
	№ по ред
	КРИТЕРИИ
	брой точки
	НЕОБХОДИМИ ДОКУМЕНТИ

	ОБЩИ КРИТЕРИИ
	1.
	Деца с Настоящ адрес в прилежащия район на детското заведение. Настоящият им адрес не е променян в последните над 3 години преди подаване на заявлението. 
/ Приложение № 4 /
	10 точки
	-Удостоверение за настоящ адрес на детето, издадено от съответната общинска администрация преди датата на класиране на детето. 
-Лична карта на един от родителите.

	
	2.
	Деца с Настоящ адрес в прилежащия район на детското заведение променен в периода през последните от 1 до 3 години преди подаване  на заявлението.
/ Приложение № 4 /
	8  точки
	-Удостоверение за настоящ адрес на детето, издадено от съответната общинска администрация преди датата на класиране на детето. 
-Лична карта на един от родителите. 

	
	3.
	Деца с Настоящ адрес в прилежащия район на детското заведение променен през последната 1 година преди подаване на заявлението.
/ Приложение № 4 /
	5 точки
	-Удостоверение за настоящ адрес на детето, издадено от съответната общинска администрация преди датата на класиране на детето. 
-Лична карта на един от родителите.

	
	4.
	Деца с Настоящ адрес извън прилежащия район на детското заведение към деня на подаване на заявлението.
/ Приложение № 4 /
	2 точки
	-Удостоверение за настоящ адрес на детето, издадено от съответната общинска администрация преди датата на класиране на детето. 
-Лична карта на един от родителите.

	
	5.
	

5.1.Работещ родител















5.2. Родител в отпуск за отглеждане на дете.


5.3. Родители студенти, специализанти, докторанти.
	
по 2 точки за работещ родител












по 1 точка на родител



по 2 точки на родител
	- За работещ по трудово или служебно правоотношение - документ от работодателя със следните реквизити – изх. №, мокър печат, подпис и ЕИК на работодателя; 
- За работещи родители в страни-членки на Европейския съюз – легализиран превод на документа, въз основа на който родителите полагат труд;
- За самоосигуряващи се родители – копие от платежни документи, удостоверяващи внесени осигурителни вноски или данъчна декларация, заверена от НАП.


[bookmark: _GoBack]Служебна бележка от НОИ или работодателя.




 Служебна бележка от акредитирано ВУЗ

	
	6.
	Деца, посещавали детска ясла в същата детска градина,  при кандидатстване в първа група
	5 точки
	попълва се служебно

	


	СОЦИАЛНИ КРИТЕРИИ
	1.
	Деца- сираци
	6  точки
	Актове за смърт на родителите (копие ) 

	
	2.
	Деца-полусираци
	4 точки
	Акт за смърт на родителя (копия) 

	
	3.
	Деца, на които поне един член на семейството е с инвалидност над  70 %
	3 точки
	Решение на ТЕЛК / НЕЛК за родителя (копие)

	
	4
	Дете на неизвестен родител или дете на родители с отнети родителски права
	1 точка
	Удостоверение за раждане на детето (копие) или копие от съдебно решение

	
	5
	Дете, настанено за отглеждане в приемно семейство или семейство на роднини и близки по чл. 26 от Закона за закрила на детето, както и осиновено дете
	3 точки
	Копие от съдебно решение или заповед  от  Дирекция „Социално подпомагане“

	
	6
	Дете в риск по смисъла на §1, т. 11, букви „б“ и „в“ от Допълнителните разпоредби на Закона за закрила на детето
	3 точки
	Документ  от  Дирекция     „Социално подпомагане“ удостоверяващ, че детето е в риск и има отворена работа по случая

	
	7
	Детето има брат/сестра, които са записани в същата детска градина
	3 точки
	Удостоверения за раждане на децата /информацията се проверява служебно/

	
	8
	Деца-близнаци, тризнаци
	3  точки
	Копия от удостоверения за раждане. 

	
	9.
	Деца от многодетни семейства с три или повече деца от едно домакинство
	1 точка
	Копия от удостоверения за раждане на децата./ или Удостоверения за родените от майката деца

	
	10.
	Деца със специални образователни потребности /СОП/ – до 3 деца в група само за децата над 3-годишна възраст от ДГ
	10 точки
	Документ от регионалния екип за подкрепа за личностно развитие на децата със СОП

	
	11.
	Деца с хронични заболявания
	3 точки
	Протокол на ЛКК (копие) или експертно решение на ТЕЛК, ДЕЛК или НЕЛК за детето (копие)

	ДОПЪЛНИТЕЛНИ КРИТЕРИИ
	1.
	Брой деца до 18 г. (или ученици над 18 годишна възраст) в семейството, като децата, подлежащи на задължително обучение, редовно посещават училище или детска градина. всички деца следва да са адресно регистрирани на един и същи адрес
	По 1т. на дете
	Удостоверения за раждане на всички деца (копия);
Удостоверение за настоящ адрес на децата;
Служебна бележка от училището или детската градина за текущата учебна година за учениците и децата от подготвителните групи.

	
	2.
	Всяко дете получава допълнителни точки по реда на посочените от родителя/ настойника за детската градина, за която кандидатства, както следва:
· за детска градина по първо желание

· за детска градина по второ желание

· за детска градина по трето желание

	



3 точки;


2 точки;


1 точка.
	Посочва се в Заявлението



Чл. 17. (1) Класирането се извършва в низходящ ред съгласно постъпилите заявления на база общ брой точки.
(2) При наличие на две и повече деца с еднакъв брой точки под внимание се взима редът на подаване на заявленията.
(3) Във всяка група в детската градина може да се обучават до 3 /три/ деца със специални образователни потребности и/или хронични заболявания. Те се приемат на място в детската градина при спазване на действащите законови разпоредби.
(4) В случаите, когато на територията на населеното място няма друга група, която да осигурява същото по вид образование, броят на децата със специални образователни потребности в конкретна група може да бъде по-голям от посочения в ал.2 след съгласуване с Началника на РУО на МОН-Благоевград. Предложение за увеличение на броя на децата се правят от екипа по чл. 188 от ЗПУО, а когато не е формиран – по предложение на екипа по чл. 190 от ЗПУО.
(5) Близнаците се записват заедно в една и съща детска градина, ако поне единият от тях е класиран в съответната група.
Чл.18. Когато родителят заяви предимство, но не представи необходимите документи в указания срок, губи това право и заявлението се разглежда по общия ред.
Чл. 19. Децата в останалите възрастови групи се приемат целогодишно при наличие на свободни места. 
Чл.20.(1) Класирането се извършва от комисия включваща:
- представител на Общинска администрация
- директора на съответната детска градина
- представител на обществения съвет на съответната детска градина.
(2) Класирането се извършва за всички обявени свободни места.
Чл. 21 (1) Информация за всяко класиране се изнася в списъци на видно място пред детските градини и на интернет страницата на детската градина. 
(2) Неподалите заявление за записване в указаните в чл. 12, ал.2 срокове отпадат от класирането и на тяхно място се приемат следващите по ред. 
(3) Директорите на детските градини своевременно актуализират броя на свободните места на всеки етап от класирането.













Раздел ІІІ
Записване
Чл. 22. Родителят може да запише всяко класирано дете в детска градина в рамките на указания в чл. 12, ал.2 срок за записване.
Чл. 23.(1) При записване родителят представя попълнено заявление по образец - Приложение № 2 към настоящата Наредба
(2) В заявленията се вписват трите имена на детето, ЕГН, трите имена, постоянен адрес и настоящ адрес на родителите, телефон и e-mail за връзка;
(3) Към заявлението се прилагат:
1. Декларация от родителя с данни от удостоверението за раждане на детето;
2. Декларация с данни от личната карта на родителя/настойника;
3. Документи, удостоверяващи декларираните обстоятелства по чл. 16.
(4) При подаване на заявлението се представят и оригиналите на съответните документите, необходими за сравняване на данните, след което се връщат на притежателя.
(5) Директорът на детската градина или упълномощено с негова заповед лице извършва проверка на представените при записване задължителни документи и на документите, удостоверяващи предимства. 
(6) Данните на заявителя и децата от заявленията са лични по смисъла на Закона за защита на личните данни и като такива попадат под специален режим на защита. Същите ще се ползват единствено за нуждите на класирането за прием.
Чл. 24. При записване родителят/настойникът се запознава срещу подпис с Правилника за дейността на Детската градина. 
Чл. 25. (1) Родителите се запознават със списъка от медицински изследвания и документи, които трябва да представят при постъпване на детето в детското заведение. 
(2) Деца, на които не са извършени задължителните имунизации за възрастта, могат да се приемат в детска градина/училище, когато са налице трайни противопоказания за имунизирането им и са освободени по реда на Наредба № 15 от 2005 г. за имунизациите в Република България, срещу документ за това обстоятелство.
(3) Деца с непълен имунизационен статус могат да се приемат в детските градини на територията на Община Сандански само когато са представени данни за планирането и провеждането на пропуснатите имунизации по реда на Наредба № 15 от 2005г. за имунизациите в Република България.
Чл. 26. (1) Записаните за предстоящата учебна година деца постъпват в детските градини не по-рано от началото на учебната година – 15 септември:
(2) Първа възрастова група – постъпват в детската градина (в която са класирани и записани в указания срок) в периода от 15.09. до 14.10. на съответната година.
Децата, непостъпили в този срок, отпадат автоматично, с изключение на случаите, съгласно ал. 4.  Същите може да участват отново с нов входящ номер и ново заявление в следващи класирания.
(3) Втора, трета и четвърта възрастова група – могат да започнат веднага посещаването на детската градина (при наличие на свободни места), в която са класирани и записани в указания срок или да постъпят в периода от 15.09. до 14.10. на съответната година.
Децата, непостъпили в този срок отпадат автоматично с изключение на случаите съгласно ал. 4. 
(4) Ако детето е класирано и записано в указания срок, но в периода, определен за постъпване, се разболее или има други обективни възпрепятстващи това обстоятелства, то не отпада от класиране, при условие, че родителят уведоми детската градина в срока, определен за постъпване. 






s
